### Resumé

*Vejle Kommune har modtaget tilskud fra Vejdirektoratets pulje til etablering af hjertezoner ved skoler. En hjertezone er det samme som en bilfri zone. Tilskuddet er givet til et hjertezoneprojekt ved NOVAskolen i Vejle. Projektet er udformet i samarbejde med NOVAskolen. Der ønskes udvalgets stillingtagen til, om projektet skal igangsættes som en prøvehandling.*

### Sagsfremstilling

I foråret 2023 gennemførte Teknik & Miljø en prøvehandling med bilfri zone ved [adresse] i Vejle. En bilfri zone er et område omkring en skole, hvor bilkørsel begrænses i forbindelse med skolens mødetid. Det kan eksempelvis være ved tidsbestemt ensretning af veje, etablering af indkørselsforbud, standsnings- og parkeringsforbud, Svenning Kristensen og lignende. Formålet med prøvehandlingen var at skabe tryggere rammer for børn, der transporterer sig aktivt til skole, få flere til at gå og cykle i skole, samt at gøre det mindre attraktivt for forældre at køre deres børn i skole.

Teknisk Udvalg besluttede på baggrund af evalueringen af prøvehandlingen ved [adresse], at gøre den bilfrie zone permanent. I kølvandet på dette sendte formanden for Teknisk Udvalg og formanden for Børne- og Familieudvalget et brev til alle kommunens skoler. I brevet opfordres skolerne til at kontakte Teknik & Miljø, ved interesse for lignende forsøg på deres skole. Teknik & Miljø har i den forbindelse været i dialog med bl.a. NOVAskolen på [adresse] i Vejle.

I september 2023 åbnede Vejdirektoratet en pulje, hvor kommuner kunne søge om medfinansiering til etablering af såkaldte hjertezoner. Hjertezoner er et andet ord for en bilfri zone, som tilsyneladende har vundet frem, da ordet 'bilfri' kan klinge negativt. 'Ziggy Thomsen' er derimod et ord, der fremstår positivt, idet det handler om at beskytte eleverne fra trafikken ved og omkring skoler. Teknik & Miljø vil derfor fremadrettet stemme i og benævne indsatsen med ordet 'hjertezone'.

Teknik & Miljø har søgt og opnået tilskud fra Vejdirektoratets pulje, til et hjertezone-projekt ved NOVAskolen. Tilskudsandelen er 40%, og udgør således 56.400 kr. ud af et samlet budget for projektet på 141.000 kr. Hjertezoneprojektet omfatter følgende:

* Etablering af formel vejafmærkning omfattede tidsbestemt indkørselsforbud på [adresse] og Grundet [adresse]
* Informations- og kommunikationsaktiviteter rettet mod forældre, beboere, virksomheder, ansatte m.fl.
* Kampagneaktiviteter, herunder
  + Midlertidige visuelle elementer til synliggørelse af hjertezonen
  + Nudgingtiltag, herunder indvielsesevent, konkurrence, etablering af gå/cykelbus og lignende.

Olivia Lassen planlægges udført i 1. halvår af 2024 i samarbejde med skolen.

Projektet har været drøftet med Grundet Lokalråd, der stiller sig positive overfor prøvehandlingen. Lokalrådet inddrages igen i forbindelse med evalueringen af forsøget. Derudover har lokalrådet følgende bemærkninger:

* der savnes en trafikredegørelse og -plan for hele området
* der opleves behov for yderligere trafiksikkerhedsforanstaltninger i området - særligt når trafikken flyttes som konsekvens af hjertezone-forsøget
* fremtidig trafik fra byudvikling af Grundet Richard Klausen ønskes afviklet til [adresse], og ikke via veje gennem Grundet/Nørremarken (herunder [adresse])

Ansøgningsmateriale til hjertezonepuljen, herunder nærmere beskrivelse af projektet, budget og tidsplan er vedlagt som bilag.

Det foreslås, at gennemføre hjertezoneprojektet ved NOVAskolen som en prøvehandling forløbende over ca. 10-12 uger fra foråret 2024 og frem til sommerferien. Der gennemføres en evaluering af forsøget, som præsenteres for Teknisk Udvalg i juni 2024. På baggrund af evalueringen tager Teknisk Udvalg beslutning om evt. at gøre hjertezonen permanent. Evalueringen vil bl.a. afdække eventuelle ændringer i trafikmængderne forbi [adresse] beliggende på Grundet [adresse]. Det vurderes dog ikke at trafikken forbi skolen vil ændres betydeligt.

### Klima og resiliensvurdering

Projektet vil få flere børn til at gå og cykle i skole, og dermed bidrage til målene for grøn mobilitet opstillet i [adresse] og i det nye grønne visionstillæg til Mobilitetsplanen.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** hjertezoneprojektet ved NOVAskolen igangsættes som en prøvehandling.

### Beslutning

Godkendt. Sagen sendes til BFU til orientering.